Държавен вестник, бр. 22, 2011 г., стр. 13

БРОЙ  22	
Д Ъ Р Ж А В Е Н  В Е С Т Н И К 	
СТР.  13  
странно сътрудничество в областта на данъка 
върху добавената стойност (ДДС), 
като желаят да подобрят и засилят взаим­
ната помощ между НАП и НАДА, 
въз основа на разпоредбите на Регламент 
(ЕО) № 1798/2003 на Съвета от 7 октомври 
2003 г. относно административното сътрудни­
чество в областта на данъка върху добавената 
стойност и за отмяна на Регламент (ЕИО) 
№ 218/92 (наричан по-долу Регламент (ЕО) 
№ 1798/2003 на Съвета) с последващите из­
менения и разпоредбите на Регламент (ЕО) 
№ 1925/2004 на Комисията от 29.10.2004 г. за 
определяне на подробни правила за прилага­
нето на някои разпоредби на Регламент (ЕО) 
№ 1798/2003 на Съвета, 
с твърдата увереност, че задълбоченото 
сътрудничество в областта на ДДС ще бъде 
от взаимна полза за двете страни, 
се споразумяха за следното:
ГЛАВА I – ОБЩИ РАЗПОРЕДБИ
Член 1
Обмяна на опит
(1) Страните се споразумяват редовно да 
обменят опит по общи въпроси, свързани с уп­
равлението на данъците, както и по технически 
въпроси, свързани с данъчното облагане. Целта 
на тези дейности е да се анализират разлики­
те между Република България и Румъния по 
отношение на системите на данъчно облагане, 
организационните системи, управлението на 
информационните технологии и комуникациите, 
методите и процедурите, използвани от съот­
ветните администрации, въпросите, свързани 
с човешките ресурси, методите за оценка на 
изпълнението, управлението на риска, междуна­
родните данъчни отношения и други области от 
взаимен интерес, които са от компетентността 
на двете администрации. 
(2) Обмяната на опит се извършва под 
формата на срещи на управленско ниво, семи­
нари и/или технически консултации, наричани 
по-долу „мероприятия“. Мероприятията ще се 
провеждат или в Република България, или в 
Румъния. 
(3) На тези мероприятия страните се пред­
ставляват от служители, определени за тази цел 
от ръководствата на НАП и НАДА.
(4) Консултациите, свързани със списъка на 
участниците, мястото и графика на мероприя­
тията, дневния ред и съответните практически 
уговорки, се координират писмено на централно 
равнище от лицата за връзка, определени от 
страните. Всяка промяна на горните разпо­
редби се съобщава незабавно от всяка една 
от страните. 
Член 2
Учебни посещения
(1) Страните могат да договорят на взаим­
на основа програма за учебни посещения на 
своите служители.
(2) По време на учебните посещения, слу­
жителите на едната страна извършват профе­
сионални дейности в администрацията на дру­
гата страна, като спазват всички ограничения, 
предвидени в законодателството и вътрешните 
процедури на администрацията домакин по 
отношение на достъпа до информация или 
дейности.
(3) Всяка от страните заплаща разходите, 
извършени от нейните служители във връзка 
с учебното посещение. Администрацията до­
макин предоставя безплатно на разположение 
на участниците в учебното посещение офиси и 
офис оборудване, сходни с тези, които предлага 
на своите служители.
Член 3
Цели на прякото сътрудничество между
подчинени структури
(1) Страните взаимно се договарят да по­
ставят основите на пряка комуникация и пря­
ко сътрудничество между техните подчинени 
структури в граничните райони.
(2) За НАДА подчинена структура е всеки 
действащ отдел, всеки териториален данъчен 
орган или финансовата полиция и нейните 
териториални единици.
(3) За НАП подчинена структура е компетент­
ната териториална дирекция, представлявана 
от териториалния директор или определени от 
изпълнителния директор на НАП лица.
(4) Целите на сътрудничеството между 
структурите, посочени в ал. 1, са да се позволи 
пряк обмен на информация, както е посочено 
в член 7, и да се насърчи обменът на опит и 
добри практики в областта на ДДС.
Член 4
Работна програма за сътрудничество между
подчинените структури на страните
(1) Служители на подчинените структури на 
страните могат да участват в работни програми.
(2) Работната програма за сътрудничество 
между подчинените структури на страните се 
подписва от ръководителите на съответните 
подчинени структури. За НАП подписването 
се извършва след официално одобрение от из­
пълнителния директор на НАП или определен 
от него зам. изпълнителен директор. 
(3) Целта на работната програма е създаване 
на възможност за служителите на подчинени­
те структури да предприемат действия, които 
гарантират интензивен обмен на опит и най-
добри практики. За прилагането на програмата 
своевременно се уведомяват ръководствата на 
НАП и НАДА. 
(4) Всяка година ръководствата на под­
чинените структури, участвали в работните 
програми, изготвят общ доклад относно дей­
ностите, извършени в рамките на програмата. 
Докладът се предоставя на ръководствата на 
НАП и НАДА.